OzLabs/hebrew-wiki-articles huggingface dataset:
לובאצ'וב

לובאצ'וב (בפולנית: Lubaczów) היא עיירה בפרובינציית פודקרפצקיה שבפולין, באזור גליציה המערבית, שבה התקיימה עד השואה קהילה יהודית גדולה.

==תולדות היישוב==
לובאצ'וב נזכרת לראשונה בשנת 1214, ובשנת 1376 הוענקו לה זכויות עיר. בשנת 1672, במהלך המלחמה הפולנית-עות'מאנית, התרחש בסמוך לעיירה קרב מרכזי.

בחלוקת פולין בשנת 1772 נכללה העיירה בתחום גליציה ההיסטורי, בחלקה האוסטרי, ולאחר מלחמת העולם הראשונה נכללה בתחום הרפובליקה הפולנית השנייה.

==יהודי לובאצ'וב==
בית הקברות היהודי בלובאצ'וב.

לפני מלחמת העולם הראשונה התקיימה בעיירה קהילה יהודית גדולה ובה מוסדות חינוך, אגודות מקצועיות, פעילות ספרותית ופוליטית ענפה, בתקופת המלחמה שרפו קוזקים את כל החלק היהודי בעיירה, רצחו יהודים רבים ולא איפשרו לכבות את החנויות והמחסנים השייכים ליהודים.

בין מלחמות העולם נמנו בעיירה כ-2,000 יהודים, כמחצית תושביה, והתקיימה בה פעילות ציבורית יהודית. בשנת 1931 נרצחה בעיירה משפחה יהודית שלמה בידי אנטישמים מקומיים. בספטמבר 1939 נכבשה העיירה בידי הצבא האדום.

זמן קצר לאחר פרוץ מבצע ברברוסה נכבשה העיירה בידי הגרמנים, ואלו הטילו על יהודיה גזירות שונות, ובסתיו 1942 ריכזו את יהודי היישוב ואת יהודי כפרי הסביבה בגטו שהוקם בעיירה, אשר מספר יושביו הגיע לכ-6,300 איש. כעבור זמן לא רב נסגרו שערי הגטו, ויושביו החלו להישלח למחנה ההשמדה בלז'ץ. בד בבד פשטה בגטו מגפת טיפוס הבהרות, שהפילה חללים רבים.

ב-6 עד 8 בינואר 1943 נערכה בגטו שבעיירה אקציית חיסול, בה נורו כל יושביו ליד עיירה הסמוכה דכנוב . לאחר מכן ערכו הגרמנים והאוקראינים מצוד שיטתי אחר יהודים מהגטו שנמלטו מהאקציה.

==ערים תאומות==
* 
* 
* 
* 

==קישורים חיצוניים==

* 
* מונדק לוקביצקי
* [https://web.archive.org/web/20180513201600/http://moreshet.pl/he/node/1082 לובאצ'וב] ב [https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 
* 

==הערות שוליים==

קטגוריה:פודקרפצקיה: יישובים
קטגוריה:פודקרפצקיה: עיירות יהודיות
קטגוריה:גטאות בפולין
קטגוריה:גליציה
קטגוריה:יישובים שהוקמו במאה ה-13
לוביץ' (עיר)

לוביץ (בפולנית: Łowicz) היא עיר בפרובינציית לודז' שבפולין, בה התקיימה עד השואה קהילה יהודית גדולה.

==תולדות היישוב==
לוביץ' נזכרת מהמאה ה-12, ובמאה ה-13 הוענקו לה זכויות עיר. במהלך המאות ה-15 וה-16 שגשגה העיירה, אך באמצע המאה ה-17 נבלמה התפתחותה כתוצאה מההרס של פלישת האימפריה השוודית.

בשנת 1793 נכללה העיירה בתחום פרוסיה, ובשנת 1815 נכללה בתחום פולין הקונגרסאית.

==יהודי לוביץ'==
קהילה יהודית התקיימה בלוביץ' מהמאה ה-15, ובשנת 1516 גורשו היהודים מהעיירה בהוראת הארכיבישוף המקומי. בתחילת המאה ה-18 התחדשה הקהילה היהודית בעיירה, אך בשנת 1724 נאסרו מגורי יהודי בה. בתקופה הפרוסית בוטל איסור זה, אך בשנת 1828 נצטוו יהודי העיירה לעבור להתגורר ברובע מסוים בה, לאחר פניית הפולנים המקומיים לשלטונות. בשנת 1862 בוטלו הגבלות המגורים ליהודי העיירה.

במהלך מלחמת העולם הראשונה נפגעה העיירה כתוצאה מהפגזות ומדליקות שפרצו בה, ומצבם הכלכלי של יהודיה הוחמר. בשנת 1919 ערכו חיילי הצבא הכחול ביזה בחנויות היהודים בעיירה, והתעללו ביהודים חרדים באופן פומבי.

בין מלחמות העולם נמנו בעיירה כ-4,500 יהודים, כרבע מתושביה, והתקיימה בה פעילות ציבורית יהודית. בשנות השלושים של המאה ה-20 גברו והלכו ההתנכלויות האנטישמיות בעיירה, תוך יידויי אבנים תכופים לעבר בית הכנסת המקומי ובתי היהודים בעיירה.

===בשואה===
[[אנדרטה לזכר יהודי לוביץ', בולימוב וקרנוז'ה שנספו בשואה, בבית העלמין בחולון]]
עם פרוץ מלחמת העולם השנייה נמלטו מהעיירה יהודים רבים לוורשה, ובמקביל הגיעו אליה פליטים יהודים מאזור לודז', עד שמספר היהודים בעיירה הגיע לכ-8,200 איש.

ב-13 בספטמבר 1939 נכבשה העיירה בידי הגרמנים, ואלו החלו מיד במעשי שוד של יהודיה, תוך חטיפתם לעבודות כפייה. בחורף 1940 רוכזו יהודי העיירה בגטו מוקף חומה וגדר תיל שהוקם בה, בו מתו יהודים רבים ממגפת טיפוס הבהרות. באביב 1940 נסגרו שערי הגטו, והוא חולק לשני חלקים. יהודי הגטו הועסקו בעבודות כפייה שונות, חלקן במחנות עבודה, בתיווך היודנרט שמונה בו, שבראשו הועמד ברוך שפירא.

במרץ 1941 הועברו כל יושבי הגטו שבעיירה לגטו ורשה. לאחר מכן פורק בית הכנסת השרוף שבעיירה בידי פולנים מקומיים. בשנת 1941 התקיים בפרבר של העיירה מחנה עבודה, בו הועסקו כ-300 עד 360 יהודים מגטו ורשה. במחנה זה הורעבו היהודים, וחוו מעשי התעללות מצד שומריהם האוקראינים, תוך שרפה בחיים של יהודים.

לאחר השואה שבו לעיירה 37 יהודים, אך בשל יחס עוין מצד שכניהם הפולנים, שהתבטא בירי על בתיהם, עזבו אותה כולם במהרה. בית העלמין היהודי בעיירה חולל ונהרס בזמן המלחמה, ומצבותיו שימשו לריצוף רחובות העיירה.

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/1089 לוביץ'] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 
* 

קטגוריה:לודז' (פרובינציה): ערים
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
אביליקס

אביליקס או אבלוקס (בלטינית: Abilyx) היה אריסטוקרט היספני נאמן לקרתגו, שבמהלך המלחמה הפונית השנייה בגד בה וערק לצד הרפובליקה הרומית.

==ביוגרפיה==
מעט מאוד ידוע על חייו המוקדמים של אביליקס, גם לגבי שמו אין ודאות גמורה, אצל טיטוס ליוויוס הוא מכונה "אבלוקס" בעוד שאצל סופרים אחרים הוא מכונה "אביליקס". הוא חי בהיספניה במאה ה-3 לפנה"ס, פוליביוס כותב עליו "שלא היה נחות מאיש בהיספניה בכסף וברכוש, ועלה לכאורה בהרבה על כל היתר במסירותו ובנאמנותו לקרתגו". הוא התגורר בסגונטום לאחר שנכבשה בידי חניבעל ברקה בשנת 219 לפנה"ס. בעיר הפקיד חניבעל גם ילדים ממשפחות אצילות אותם לקח כבני ערובה, לשמירת הנאמנות של משפחותיהם. אולם כאשר צבא רומאי גדול הגיע להיספניה בשנת 217 לפנה"ס בפיקודו של גנאיוס קורנליוס סקיפיו קאלבוס, החליט אביליקס שמוטב לו להעתיק את נאמנותו לרומא.

הוא פנה אל בוסטאר מושל העיר, והציע לו להחזיר את הילדים להוריהם, בצורה זו הוא טען תגבר הערכת ההורים לקרתגו בכלל ולבוסטאר בפרט. בוסטאר קיבל את ההצעה והורה לו לקחת את הילדים ולהחזירם להוריהם בעצמו. בפועל הגיע אביליקס עם הילדים ל המחנה הרומאי ומסר אותם לידיהם. הרומאים החזירו את כל הילדים להוריהם, וקנו בכך את אמון המקומיים. לאחר מכן ידוע עליו מעט מאוד, הוא המשיך לשרת בנאמנות את הרומאים ולקח חלק בקרב דרטוסה.
==קישורים חיצוניים==
* [http://www.perseus.tufts.edu/hopper/text?doc=Perseus:text:1999.04.0104:entry=abelox-abelux-bio-1&highlight=abelox אבלוקס] בלקסיקון של ויליאם סמית 
* אביליקס באנציקלופדיית פאולי-ויסובה 
== הערות שוליים ==

קטגוריה:המלחמה הפונית השנייה: אישים
סוסנובה

סוסנובה (באוקראינית: Соснове; בפולנית: Ludwipol, לודביפול) היא עיירה במחוז רובנו שבמערב אוקראינה, על גדת נהר סלוץ', בה התקיימה עד השואה קהילה יהודית גדולה.

==תולדות היישוב==
ראשיתה של סוסנובה, שנקראה עד התקופה הסובייטית בשם לודביפול, בכפר בבעלות משפחת אצולה פולנית. במחצית השנייה של המאה ה-19 התפתח היישוב, והוקם בו בית חרושת לנייר.

במהלך מלחמת העולם הראשונה הועלו רוב בתי העיירה באש, ופרצה בה מגפת טיפוס הבהרות. לאחר המלחמה נכלל היישוב בתחום הרפובליקה הפולנית השנייה.

==יהודי העיירה==
בין מלחמות העולם נמנו בעיירה כ-900 יהודים, כשלושה רבעים מתושביה, והתקיימו בה פעילות ציונית ובית ספר עברי. עם הכיבוש הסובייטי של האזור בספטמבר 1939 נאסרה פעילות זו.

ב-6 ביולי 1941, במהלך מבצע ברברוסה, נכבשה העיירה בידי הגרמנים, ובו ביום ערכו אוקראינים מקומיים פוגרום ביהודיה, תוך אונס נשים. לאחר מספר ימים הוצאו להורג 8 יהודים מהעיירה שהואשמו בקומוניזם. בד בבד הוטלו על יהודי העיירה גזירות שונות, ובהן חובת ענידת סרט זרוע, חובת תשלום סכומי כופר וחובת ביצוע עבודות כפייה.

ב-13 באוקטובר 1941 רוכזו כ-1,500 יהודי העיירה בגטו שהוקם בה. תוכנית בריחה של יהודי הגטו לא צלחה, וחלק מחברי קבוצת מחתרת יהודית מהגטו שהצליחה להימלט ליערות הסביבה נרצחו בידי פרטיזנים אוקראינים.

ב-25 בספטמבר 1942 נערכה בגטו שבעיירה אקציית חיסול, בה נרצחו רוב יושביו ביער סמוך. בשעת האקציה הצליחו חלק מיהודי העיירה להימלט ליערות הסביבה, ולחבור ליחידות פרטיזנים סובייטיות.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/1096 לודביפול] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:מחוז רובנו: יישובים
קטגוריה:מחוז רובנו: עיירות יהודיות
קטגוריה:שואת יהודי אוקראינה
קטגוריה:יישובים שהוקמו ב-1708
אלבטרוס גדול

איור של ראשי המינים בסוג
אלבטרוס גדול (שם מדעי: Diomedea) הוא סוג של עופות ים ממשפחת האלבטרוסיים הכוללים את העופות בעלי מוטת הכנפיים הגדולה ביותר בעולם החי כיום, כשהגדולה מכולם היא זו של האלבטרוס הנודד שמוטת כנפיו מגיעה ל-.

==מינים==
בסוג זה 5 מינים:
*אלבטרוס מלכותי (Diomedea epomophora) - לעיתים מפוצל ל-2 מינים: צפוני ודרומי
*אלבטרוס נודד (Diomedea exulans)
*אלבטרוס טריסטני (Diomedea dabbenena)
*אלבטרוס אמסטרדם (Diomedea amsterdamensis)
*אלבטרוס אנטיפודי (Diomedea antipodensis)

==קישורים חיצוניים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:אלבטרוסיים
אלבטרוס שחפי

אלבטרוס שחפי (שם מדעי: Thalassarche) הוא סוג של עופות ים גדולים ממשפחת האלבטרוסיים הנודדים ודואים במשך חודשים בדרום האוקיינוס השקט. הם בעלי ראשים אפורים ומקורים צבעוניים יותר משאר המינים (בדרך כלל המקור צהוב או כתום).

==מיון==
סוג זה הוא הגדול ביותר ויש בו 10 מינים: 

*אלבטרוס בולר (Thalassarche bulleri)
*אלבטרוס לבן-כיפה (Thalassarche cauta)
*אלבטרוס לבן-ראש (Thalassarche steadi)
*אלבטרוס צ'טהאם (Thalassarche eremita)
*אלבטרוס צהוב-חרטום (Thalassarche chlororhynchos)
*אלבטרוס צהוב-חרטום הודי (Thalassarche carteri)
*אלבטרוס אפור-ראש (Thalassarche chrysostoma)
*אלבטרוס שחור-גבות (Thalassarche melanophris)
*אלבטרוס סלבין (Thalassarche salvini)
*אלבטרוס קמפבל (Thalassarche impavida)

==קישורים חיצוניים==

קטגוריה:בעלי חיים שתוארו ב-1853
קטגוריה:טקסונים שתוארו בידי לודוויג רייכנבאך
קטגוריה:אלבטרוסיים
אלבטרוס צפון פסיפי

אלבטרוס צפון פסיפי (שם מדעי: Phoebastria) הוא סוג של עופות ים גדולים עם מוטת כנפיים גדולה המשתייכים למשפחת האלבטרוסיים שבסדרת היסעוראים. סוג זה כולל את האלבטרוסים החיים באזורים הטרופיים של האוקיינוס השקט ונפוצים בצפון הוואי, באיי גלאפגוס ובאי היפני טורישימה.

==מינים==
בסוג ארבעה מינים:
*אלבטרוס שטלר (Phoebastria albatrus)
*אלבטרוס נצחי (Phoebastria immutabilis)
*אלבטרוס גלאפגוס (Phoebastria irrorata)
*אלבטרוס שחור-רגל (Phoebastria nigripes)

==קישורים חיצוניים==

קטגוריה:בעלי חיים שתוארו ב-1853
קטגוריה:טקסונים שתוארו בידי לודוויג רייכנבאך
קטגוריה:אלבטרוסיים
אלבטרוס עשון (סוג)

אלבטרוס עשון (שם מדעי: Phoebetria) הוא סוג של עופות ים במשפחת האלבטרוסיים הכולל 2 מינים כהים. האלבטרוסים חיים באוקיינוסים הדרומיים בקרבת אנטארקטיקה ומסוגלים לדאות על רוחות הים במשך חודשים רבים בלי לנחות.

מינים אלה הם הקטנים במשפחה שמוטת כנפיהם מגיעה ל-200 ס"מ ומשקלם ל-2.5-3.7 ק"ג.

==מינים==
בסוג זה 2 מינים:
*אלבטרוס עשון (Phoebetria fusca)
*אלבטרוס אפור (Phoebetria palpebrata)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1853
קטגוריה:טקסונים שתוארו בידי לודוויג רייכנבאך
קטגוריה:אלבטרוסיים
תולדות הכותרת

תולדות הכותרת הוא אלבום אולפן של המוזיקאי והזמר הישראלי רמי פורטיס, אשר יצא באוגוסט 2015.

==סקירה כללית==
פורטיס הוציא את האלבום תוך כדי עבודתו בעונה השנייה של "אקס פקטור", תוכנית הריאליטי בה שימש כשופט. פורטיס הודה שהעבודה על האלבום לא ארכה זמן רב.

האלבום יצא בפורמט דיגיטלי ועל גבי תקליט ויניל בלבד, הראשון של פורטיס בפורמט זה מאז אלבומו "להתראות בחלומותי" מ-1992.

הסינגל הראשון מתוך האלבום, "מעיר נעלמים", יצא ביוני 2015. עם יציאת האלבום עצמו בחודש אוגוסט באותה השנה, יצא כסינגל גם שיר הנושא "תולדות הכותרת". הסינגל השלישי, "לקשקש בזנב", יצא בחודש אוקטובר ולווה בוידאו קליפ באנימציה.

את מופע ההשקה לאלבום קיים פורטיס ב-11 בספטמבר 2015 בבית האופרה בתל אביב.

האלבום זכה לביקורות חיוביות.

באלבום פורטיס משתף פעולה בין היתר עם ברי סחרוף, יובל בנאי, גיא מר ואמיר פרי.

==רשימת השירים==
* כל השירים נכתבו על ידי רמי פורטיס והולחנו על ידי פורטיס, גיל סמטנה, יובל שפריר ועידו אגמון
#לקשקש בזנב - 04:05
#תולדות הכותרת (עם גיא מר) - 04:40
#העץ על הגבעה (עם ברי סחרוף) - 05:11
#גרסת המשורר - 04:41
#ארץ השקופים - 05:19
#עתיק מעתיק (עם יובל בנאי) - 05:23
#מעיר נעלמים - 05:26
#שנות אור - 05:20

==קישורים חיצוניים==

==הערות שוליים==

קטגוריה:אלבומי 2015
קטגוריה:אלבומי רמי פורטיס
קטגוריה:אלבומים בעברית
קטגוריה:אלבומי רוק אלטרנטיבי
קטגוריה:אלבומי רוק ישראליים
קטגוריה:אלבומי חברת התו השמיני
ארמיית מיסיסיפי

ארמיית מיסיסיפי היה השם שניתן לשלוש ארמיות של צבא הקונפדרציה במהלך מלחמת האזרחים האמריקנית. אין לבלבל בינן לבין ארמיית המיסיסיפי, של צבא האיחוד, הארמיות נקראו על שם מדינת מיסיסיפי, בניגוד לארמיית האיחוד שנקראה על שם נהר המיסיסיפי.

==היסטוריה==
ארמיית המיסיסיפי הראשונה, אשר נודעה לעיתים כארמיית המערב, נוסדה במרץ 1862 בידי פ.ג.ט. בורגארד, ומאוחר יותר הועבר הפיקוד לאלברט סידני ג'ונסטון. היא נוסדה במטרה לאחד את כוחות הדרום לפני קרב שילה. במהלך הקרב מנתה הארמייה בין 40,000 ל-50,000 חיילים, והובסה בידי צבא האיחוד שנהנה מיתרון מספרי. צורפו אליה גם ארמיית קנטקי וארמיית מערב לואיזיאנה. לאחר קרב פריוויל היא אוחדה עם ארמיית טנסי. 

הארמייה השנייה שנשאה שם זה, הוקמה בדצמבר 1862, בידי ג'ון ק' פמברטון. היא כונתה לעיתים ארמיית ויקסבורג, משום שהופקדה על הגנת העיר ויקסבורג. צורפה אליה ארמיית מערב טנסי, אולם ב-5 ביולי 1863 היא נכנעה לגנרל הצפוני יוליסס גרנט.

ב-4 במאי 1864 שונה שמה של ארמיית טנסי לארמיית מיסיסיפי, אולם חיילי הארמייה המשיכו להשתמש בשם הקודם. הארמייה פורקה ב-9 באפריל 1864.

==מפקדים==
להלן מפקדי הארמייה הראשונה:
* פ.ג.ט. בורגארד (5 במרץ 1862 - 29 במרץ 1862)
* אלברט סידני ג'ונסטון (29 במרץ 1862 - 6 באפריל 1862)
* פ.ג.ט. בורגארד (6 באפריל 1862 - 6 במאי 1862)
* ברקסטון בראג (6 במאי 1862 - 5 ביולי 1862)
* ויליאם ג. הארד (5 ביולי 1862 - 15 באוגוסט 1862)
* ברקסטון בראג (15 באוגוסט 1862 - 28 בספטמבר 1862)
* לאונידס פולק (28 בספטמבר 1862 - 7 בנובמבר 1862)
* ברקסטון בראג (7 בנובמבר 1862 - 20 בנובמבר 1862)

להלן מפקדי הארמייה השנייה:
* ג'ון ק' פמברטון (7 בדצמבר 1862 - 9 בדצמבר 1862)
* קרל ואן דורן (9 בדצמבר 1862 - 17 בדצמבר 1862)
* ג'ון ק' פמברטון (17 בדצמבר 1862 - 4 ביולי 1863)

להלן מפקדי הארמייה השלישית:
* ויליאם ג. הארד (30 ביולי 1863 - 23 באוקטובר 1863)
* לאונידס פולק (23 באוקטובר 1863 - 14 ביוני 1864)
* ויליאם ו. לורינג (14 ביוני 1864 - 23 ביוני 1864)

==קישורים חיצוניים==
* [http://www.shilohbattlefield.org/commission/Pages/Mississippi/missdiv.htm The Army of the Mississippi] אתר המוקדש למלחמת האזרחים האמריקנית. (המאמר עוסק רק בארמייה הראשונה)
מיסיסיפי
ביר חסנה

ביר חסנה בסוף 1948 (צילום ישראלי מ[[מבצע חורב)]]
אל-חסנה (או ביר חסנה, בערבית: الحسنة) היא עיירה ושם של צומת כבישים במרכז סיני. העיירה והצומת נמצאים במחוז צפון סיני של מצרים. ביר חסנה נמצאת באגן הניקוז של ואדי אל-עריש, ונמצאת במישור נרחב המצוי בין רכס ג'בל חלאל מצפון-מזרח וג'בל יעלק מדרום-מערב. במפקד 2006 היו באזור המנהלי "אל-חסנה", המשתרע על שטח נרחב של 5,809 קמ"ר, 13,835 תושבים, ובמפקד של 2012 - 27,270 תושבים.
העיר מאוכלסת בעיקר על ידי בדואים משבטי התראבין, סווארכה ושבטים נוספים.
==מיקום==
הצומת מחבר את הכביש המגיע מאל עריש שנמצאת כ-75 ק"מ מצפון וממשיך דרומה לכיוון א-נח'ל (כ-62 ק"מ דרומית לביר חסנה), עם הכביש המגיע מכיוון קוסיימה לכיוון ביר תמדה, ומשם מוביל לביר גפגפה ואסמאעיליה, או לכיוון העיר סואץ.

==היסטוריה==
כחלק מהמערכה על סיני וארץ ישראל במלחמת העולם הראשונה, תקף בפברואר 1917 כוח של חיל המשלוח הבריטי יחידת משמר עות'מאנית שהוצבה בביר חסנה. הכוח העות'מאני נכנע, אך חייל בריטי נפגע מכדור ופונה בהיטס לאל עריש. ככל הידוע זהו הפינוי הרפואי האווירי הראשון בהיסטוריה של הצבא הבריטי.

בשנות ה-30 של המאה ה-20 שיפרו הבריטים את הדרכים המובילות לביר חסנה, והיא הפכה צומת ותחנת מנוחה לקווי אוטובוס בין מצרים, ארץ ישראל, ירדן ועיראק.

ב-31 בדצמבר 1948, במהלך מלחמת העצמאות, כוח של חטיבת הראל שנכנס לסיני במסגרת מבצע חורב, פשט על ביר חסנה ושבה 220 חיילים מצרים.

במהלך מלחמת סיני כבש את ביר חסנה גדוד 9 מחטיבת שריון 7 ב-31 באוקטובר 1956, ללא התנגדות. בתחילת ינואר 1957 נסוג צה"ל מהעיירה וכוח או"ם נכנס אליה.

במלחמת ששת הימים כבשה את ביר חסנה עוצבת עמוד האש בפיקוד אברהם יפה ביום השלישי למלחמה, 7 ביוני 1967.

אזור התרסקות טיסה 9268 של מטרוג'ט ב-31 באוקטובר 2015 נמצא מדרום לחסנה.

==קישורים חיצוניים==

==הערות שוליים==

קטגוריה:סיני: ערים
לוטומיירסק

לוטומיירסק (בפולנית: Lutomiersk) הוא כפר במחוז פביאניצה שבפרובינציית לודז' בפולין, בו התקיימה עד השואה קהילה יהודית.

==תולדות היישוב==
הכפר לוטומיירסק נוסד בין המאה ה-10 למאה ה-11, ובשנת 1274 הוענקו לו זכויות עיר. בשנת 1870, בעקבות השתתפות תושבי היישוב במרד ינואר, הוחזר היישוב למעמד כפרי.

==יהודי לוטומיירסק==
בית הכנסת של לוטומיירסק
ליהודים הותר להתיישב בלוטומיירסק במאה ה-17, ובמהלך המאה ה-18 נעשו לרוב האוכלוסייה בו. במסגרת ועד ארבע ארצות השתייכה קהילת לוטומיירסק לגליל לינצ'יץ ושמרה על מעמדה החשוב עד ראשית המאה ה-19. בית כנסת מפואר מעץ נבנה בעיר במחצית השנייה של המאה ה-18 (כנראה בין השנים 1763–1765), בידי החרש-אמן הידוע הלל בנימין מלאסק. הוא נשרף כעבור כ-150 שנה בתחילת מלחמת העולם הראשונה.

עד 1811 הייתה יהדות לודז' קוברת את מתיה בלוטומיירסק, מכיוון שלודז' הייתה אז כפר קטן וקהילתה קטנה משמעותית ביחס לקהילת לוטומיירסק. עד 1824 היה בית הדין היהודי בלוטומיירסק הערכאה השיפוטית המקובלת גם על יהודי לודז'. התיעוש והתפתחות לודז' הפכו את היוצרות, ולוטמיירסק, כמו לאסק, שמרו על צביונן כעיירות קטנות בפאתי העיר הגדולה.

בין מלחמות העולם נמנו ביישוב כ-750 יהודים, כשליש מתושביו, והתקיימה בו פעילות של אגודת ישראל ושל החוגים הציוניים. בשנות השלושים של המאה ה-20 סבלו יהודי היישוב מחרם שהוטל על עסקיהם בידי פולנים מקומיים.

ב-7 בספטמבר 1939 נכבש היישוב בידי הגרמנים, ואלו החלו מיד במעשי שוד, התעללות ורצח בקרב יהודיו, תוך חטיפתם לעבודות כפייה.

ביולי 1940 רוכזו יהודי היישוב בגטו שהוקם בו, בו הועסקו בעבודות כפייה, חלקן במחנות עבודה. בסוף יולי 1942 שולחו רוב יהודי היישוב למחנה ההשמדה חלמנו, ומיעוטם הועברו לגטו לודז'.

==קישורים חיצוניים==

* [https://web.archive.org/web/20180513201600/http://moreshet.pl/he/node/1104 לוטומיירסק] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 
* 

==הערות שוליים==

קטגוריה:לודז' (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שהושמדו בשואה
לומאזי

לומאזי (בפולנית: Łomazy) הוא כפר במחוז ביאלא פודולסק שבפרובינציית לובלין בפולין, בו התקיימה עד השואה קהילה יהודית גדולה.

==תולדות היישוב==
היישוב נזכר לראשונה במאה ה-15 ככפר על הדרך הראשית שבין ליטא ופולין גדול. בשנת 1568 הוענקו ליישוב זכויות עיר, אשר ניטלו ממנו בהמשך בעקבות מרד ינואר.

בחלוקת פולין בשנת 1795 נכלל היישוב בתחום אוסטריה, ובשנת 1815 נכלל בתחום פולין הקונגרסאית.

==יהודי לומאזי==
שער בית הקברות היהודי בלומאזי.
בין רבני העיר היו רבי שאול מחבר הספר "גבעת שאול", רבי דוד הורוביץ נכדו של החוזה מלובלין וחסידו של רבי מנחם מנדל מקוצק, רבי זאב וולף בן רבי אריה לייב הכהן, רבי אליקים גצל סמברג, מחבר הספר "ימי נח", רבי יעקב רבינוביץ ורבי יצחק בן רבי אברהם גרינברג מחבר הספר "בית יצחק" שכיהן מתרפ"ד עד הירצחו בשואה.

בעיר כיהן באדמו"רות רבי צבי הירש מורגנשטרן נכדו של רבי מנחם מנדל מקוצק.

בין מלחמות העולם נמנו בכפר כ-850 יהודים, כמחצית מתושביו, ופעל בו בית ספר מרשת בית יעקב. בשנת 1934 נערך פוגרום ביהודי הכפר, בו הושחת רכוש יהודי והוכו יהודים רבים.

ב-13 בספטמבר 1939 נכבש הכפר בידי הגרמנים, ואלו החלו במעשי שוד של רכוש היהודים בו, תוך חטיפת יהודים לעבודות כפייה. בתחילת 1940 רוכזו יהודי הכפר בגטו שהוקם בו, אליו הובאו גם יהודים שגורשו מיישובי הסביבה, ואשר מספר יושביו הגיע לכ-1,700 איש. יהודי הגטו נלקחו מדי יום לעבודות כפייה.

ב-17 באוגוסט 1942 נערכה בגטו שביישוב אקציית חיסול, בה נרצחו מספר יהודים במקום, וכל היתר, כמו גם שוהי מחנה העבודה שהוקם בסמוך לכפר, הובלו ליער סמוך, ושם נרצחו בשלושה בורות ירי בידי שוטרים גרמנים ופולנים. בשעת הרצח השליכו הפולנים והגרמנים את התינוקות היהודים בחיים לבורות הירי, וכיסו את הבורות.

מקהילת לומאזי שרד את השואה יהודי אחד.

==קישורים חיצוניים==

* [https://web.archive.org/web/20180513201600/http://moreshet.pl/he/node/1106 לומזי] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:בורות ירי בשואה
קטגוריה:גטאות בפולין
טירת דוויסיב

טירת דוויסיב (Duwisib) היא טירה בדרום מדבר נמיב, בדרום-מערב נמיביה.

==היסטוריה==
הטירה הוקמה על ידי האנס היינריך פון וולף ורעייתו ג'ייטה האמפרי. פון וולף היה קצין גרמני, שב-1904 נשלח לדרום-מערב אפריקה הגרמנית כחלק מכוחות השוצטרופה. ב-1906 שב לגרמניה, וב-1907 נישא לג'ייטה האמפרי, בתו החורגת של הקונסול האמריקאי בדרזדן. האמפרי ירשה ממון רב מסבה, ובעת שנישאו כבר הייתה מיליונרית. זמן קצר לאחר נישואיהם, נסעו לדרום-מערב אפריקה הגרמנית, ורכשו קרקע בשטח של 5,500 דונם, אותם ייעדו להקמת חווה. בשטח זה, הקימו השניים את ביתם, שנראה כטירה, ובנייתו הושלמה ב-1909.

פון וולף הביא לחווה סוסי הרבעה מאוסטרליה ומבריטניה ופרי הרבעה מסוג הרפורד, בהם השתמשו להרבעה בחוות ברחבי המושבה. בנוסף, הביא פון וולף לחווה עדר כבשים ממושבת הכף, אותו ייעד להפקת צמר. פרט לעובדי החווה, העסיקו בני הזוג גם שבעה עובדים מינהל ומשק שהתגוררו באגף המערבי של הטירה, ובהם רואה חשבון, שף, תופר ומשרתים אישיים. בעת שבני הזוג התגוררו במקום, כינו אותם תושבי האזור "הברון" ו"הברונית", אף שלא היו להם תוארי אצולה, בשל אורח חייהם.

ב-1914 יצאו בני הזוג פון וולף מנמל לידריץ לכיוון אנגליה, במטרה להביא סוס הרבעה נוסף. במהלך שהותם בים, פרצה מלחמת העולם הראשונה, וכנתינים גרמנים לא יכלו להגיע לאנגליה. הם שינו את נתיב הפלגתם, והגיעו לריו דה ז'ניירו. שלטונות ברזיל החזיקו בהם במעצר במשך מספר חודשים, ולאחר מכן עלו על ספינה נייטרלית והפליגו לאירופה. פון וולף שב לצבא הגרמני, ונהרג ב-1916 בקרב על הסום. ג'ייטה המשיכה להתגורר במינכן עד מלחמת העולם השנייה, אז עקרה לשווייץ, ולאחר סיום המלחמה נסעה לארצות הברית. היא נפטרה בסאמיט שבניו ג'רזי ב-1946.

ג'ייטה פון וולף מעולם לא שבה לטירה, ואף לא תבעה את זכויותיה בקרקע שבבעלותה. עם עזיבתם ב-1914, הפקידו את החווה בני הזוג בידי חברים, ואלה מכרו אותה ב-1920 למשפחת מורמן השוודית. לאחר מותו של אב המשפחה, ירש בנו את החווה, והוא החזיק בה עד שנהרג במלחמת העולם השנייה, בעת ששירת בחיל האוויר הדרום-אפריקאי. לאחר מכן, רכש את הקרקע תאגיד תורר גרופ. ב-1979 בעת שדרום-מערב אפריקה הייתה תחת שליטת דרום אפריקה, רכשו שלטונותיה את הטירה, והכריזו עליה כאתר לאומי. גם לאחר עצמאות נמיביה ב-1990 נשמר מעמדה של הטירה, והיא מנוהלת בידי החברה הממשלתית נמיביה ויילדלייף ריזורטס, שמפעילה בה מוזיאון, מסעדה וכן חדרי אירוח ואתר קמפינג.

==אדריכלות==
הטירה נבנתה בתכנונו של האדריכל הגרמני וילהלם זאנדר. היא נבנתה בסגנון נאו-רומנטי, וכוללת גם מאפיינים גותיים. היא נבנתה מאבן חול אדומה, שנכרתה מגבעה מאחוריה. רוב הבנייה נעשה על ידי פועלים בני הררו, אך על גימור הלבנה פיקחו אומנים מאיטליה. יתר חומרי הבנייה הובאו מאירופה, והועברו מנמל לידריץ על גבי עגלות רתומות לשוורים. את עבודות העץ בטירה ביצעו נגרים מבלגיה, גרמניה ושוודיה. הטירה כוללת 22 חדרים, ושטחה 900 מ"ר.

==קישורים חיצוניים==

קטגוריה:נמיביה: טירות
קטגוריה:דרום-מערב אפריקה הגרמנית
לוצ'ינץ

לוצ'ינץ (באוקראינית: Лучинець; בפולנית: Łuczyniec; ברומנית: Luciîneț; ביידיש: ליטשיניץ) הוא כפר במחוז ויניצה שבאוקראינה, בו התקיימה עד השואה קהילה יהודית גדולה.
== היסטוריה ==
בין מלחמות העולם נמנו בכפר כ-700 יהודים, רוב תושביו, ופעל בו בית ספר יידי. באמצע יולי 1941 נכבש הכפר בידי הגרמנים, וב-1 בספטמבר 1941 הועבר לשליטה רומנית כחלק מחבל טרנסניסטריה. תוך מספר חודשים הועברו לכפר אלפי יהודים שגורשו מבוקובינה ומבסרביה, ואלו רוכזו יחד עם יהודי היישוב בגטו קטן שהוקם בכפר, אשר הוקף בגדר תיל, ואשר מספר יושביו הגיע לכ-6,500 עד 7,000 איש.

בחורף 1942-1941 מתו רבים מיהודי הגטו שבכפר כתוצאה מקור וממגפת טיפוס הבהרות שפרצה בו, והוא נחשב לאחד מהגטאות עם תנאי המחיה הקשים ביותר בטרנסניסטריה. מעת לעת שולחו יהודים מהגטו לעבודות כפייה מפרכות.

במרץ 1943 נותרו בגטו שבכפר 2,469 יהודים. במרץ 1944 שוחרר הכפר בידי הצבא האדום.

==לקריאה נוספת==
* 

==קישורים חיצוניים==

* 

קטגוריה:גטאות באוקראינה
קטגוריה:מחוז ויניצה: עיירות יהודיות
קטגוריה:טרנסניסטריה
קטגוריה:יישובים שהוקמו במאה ה-16
חווה מולאן

איור של חווה מולאן
מולאן ואביה

חְװַה מולאן (בכתב סיני: 花木蘭) הייתה לוחמת אגדתית סינית, אשר על פי המסופר התגייסה לצבא הסיני כדי להציל את אביה הזקן מגיוס.

הסרטים "מולאן", "מולאן 2" ו”מולאן" של חברת וולט דיסני מבוססים באופן רופף על חייה, ועל שמה נקרא מכתש חואה מולאן שעל נוגה.<ref></ref>

==עלילה==
הרקע ההיסטורי לסיפורה של מולאן אינו וודאי, על פי המקור המוקדם ביותר לסיפורה "הבלדה של מולאן" (木蘭辭) היא חיה בתקופת השושלות הדרומיות והצפוניות (420–589). הסופר שו ווי (徐渭) שפעל בתקופת שושלת מינג במחזהו "האישה מולאן" (雌木蘭) משייך אותה לשושלת וויי הצפונית (386–536) ואילו מקורות מאוחרים יותר מציבים אותה בתקופת שושלת טאנג.

"הבלדה של מולאן" מתחילה כך:

הבלדה מתארת כיצד קיסר סין מורה על גיוס של גבר אחד מכל משפחה, כדי להגן על סין מפני פולשים. לחואה מולאן יש רק אח אחד, והוא עדיין ילד, כך שאביה נאלץ להתגייס לצבא אולם הוא זקן וחלש. על כן חואה מולאן לובשת בגדי גבר ומתגייסת לצבא במקומו. היא משרתת בצבא במשך עשר שנים, ולאחר המלחמה חוזרים הלוחמים חזרה לסין. חואה מולאן מסרבת לקבל את התגמול המוצע לה, ומבקשת רק סוס מהיר כדי לרכוב חזרה לביתה. היא מתקבלת בשמחה בידי משפחתה, לובשת חזרה את בגדי האישה ומציגה עצמה בפני חבריה מהצבא שמזדעזעים מכך שבמשך עשר שנים חיו בחברתה של אישה בלי לדעת זאת. 

מקורות אחרים מוסרים סוף טרגי יותר על פיו, מולאן נופלת בשבי ונחקרת בידי בתו של מפקד האויבים, אשר מגלה את היותה אשה והשתיים הופכות לידידות. מולאן משוחררת לחזור לביתה, אולם מגלה שאביה כבר מת ואמה נישאה לאדם זר. הקיסר מנסה לספח אותה להרמונו אולם היא מסרבת ומתאבדת.

==קישורים חיצוניים==

* הבלדה של מולאן 
* [http://www.yellowbridge.com/onlinelit/mulan.php תרגום אחר של הבלדה כולל הסברים] 
* [https://web.archive.org/web/20020601195059/http://www.chinapage.com/mulan.html תצלום של הבלדה המקורית] 
* [http://www.zggdwx.com/suitang.html ספר הכולל גרסה מאוחרת יותר לחייה של מולאן] 

==הערות שוליים==

קטגוריה:ספרות סינית
קטגוריה:מעשיות ואגדות
קטגוריה:סין: תרבות
קטגוריה:דמויות ספרותיות
קטגוריה:לוחמות
מאגילוס

מאגילוס (בלטינית: Magilus) היה ראש שבט גאלי ששיתף פעולה עם קרתגו במהלך המלחמה הפונית השנייה.

מאגילוס היה מנהיגו של אחד מהשבטים הרבים שהרומאים שיעבדו באזור עמק הפו. עוד לפני המלחמה הוא דאג להעביר ידיעות מודיעיניות יקרות ערך עבור מרגלים בני קרתגו שפעלו בחצי האי האפניני, והבטיח להם תמיכה במקרה שתפרוץ מלחמה בין קרתגו לרומא. מאגילוס עבד בתיאום עם המצביא הקרתגי חניבעל ברקה, ובשנת 218 לפנה"ס, לאחר קרב נהר הרון, יצא עם עוד מספר ראשי שבטים (לא ברור כיצד) אל גאליה, שם חנו כוחות צבא קרתגו.

חניבעל הציג את מאגילוס מול אנשיו, והשניים נאמו בפניהם על עושרה של איטליה ועל כך שהגאלים צפויים להעניק להם תמיכה. לאחר מכן לא ידוע עליו דבר.

==הערות שוליים==

קטגוריה:גאלים
קטגוריה:חניבעל
קטגוריה:המלחמה הפונית השנייה: אישים
קאנאי

מבנים רומאיים עתיקים בקאנאי
קאנאי מתורגם לעיתים כקאנה או קני (בלטינית: Cannae) היה כפר עתיק באזור פוליה שבאיטליה. הכפר התפרסם במיוחד בשל קרב קאנאי שנערך בסמוך אליו.

הכפר ממוקם מדרום הנהר אופידוס (אופנטו המודרני) על גבעה. הכפר רחוק כ-9 ק"מ מהעיר בארלטה. בשנת 216 לפנה"ס כבש חניבעל את הכפר והטירה שהרומאים בנו בו, והפך את המקום לבסיסו. הרומאים הגיבו בהתקפה, שהסתיימה בקרב קאנאי המפורסם, במהלכו נחל הצבא הרומי את אחד הכישלונות המבישים ביותר שלו. הקרב התרחש ליד הנהר, אם כי ישנה מחלוקת בין ההיסטוריונים האם בגדה הימנית או בשמאלית.

לאחר המלחמה, הרומאים שבו וייסדו עיר באזור, ששרידיה עדיין קיימים על הגבעה הידועה בשם "מונטה די קאנאי". בשנת 1018, התקיים באזור קרב נוסף, בין צבא ביזנטי לבין צבא לומברדי, הקרב הסתיים בתבוסת הלומברדים. בשנת 1083 הוחרבה העיר בידי רובר גיסקאר, שהותיר על כנם רק את הקתדרלה וביתו של הבישוף.

==קישורים חיצוניים==

קטגוריה:פוליה
קטגוריה:אתרים ארכאולוגיים רומיים
קטגוריה:איטליה: אתרים ארכאולוגיים
ישראל לוי (הרב הראשי לצרפת)

הרב ישראל לוי (בצרפתית: Israël Lévi; 7 ביולי 1856 – 1939) היה רבה הראשי של צרפת בין השנים 1920–1939, מרצה לתלמוד, מומחה לתולדות יהודי צרפת וממייסדי החברה לחקר חכמת ישראל בפריז.

==ביוגרפיה==
נולד בפריז, ב-1879 השלים את לימודיו הרבניים בבית המדרש הרבני של צרפת בפריז. ב-1880 היה שותף להקמת החברה לחקר חכמת ישראל (Société des Études Juives) בפריז ועורכו של כתב העת של החברה "Revue des Études Juives" בו פרסם מאמרים רבים בשלל נושאים השייכים למדעי היהדות.

ב-1892 החל לשמש כעוזר ומזכיר אישי לרב צדוק כהן רבה הראשי של פריז, ולימים של צרפת כולה. במקביל, שימש מ-1896 כמרצה לתלמוד.

בשנת 1909 עמד בראש משלחת שיצאה מטעם "כל ישראל חברים" לבחינת מצב החינוך היהודי בארצות אגן הים התיכון וביקרה בארץ ישראל, במצרים, בסוריה ובטורקיה.

ב-1914 עקב מחלתו של הרב אלפרד לוי, שימש כממלא מקומו כסמכות הרוחנית העליונה של יהודי צרפת, וב-1920 נבחר רשמית למשרת הרב הראשי לצרפת.

נפטר בפריז בשנת 1939, ונקבר בבית הקברות מונפרנאס.

==קישורים חיצוניים==
* 
* 

==הערות שוליים==

קטגוריה:רבנים ראשיים של צרפת
קטגוריה:יהודים הקבורים בצרפת
קטגוריה:אישים הקבורים בבית הקברות מונפרנאס
קטגוריה:בוגרי בית המדרש הרבני של צרפת
קטגוריה:חוקרי יהדות צרפת
קטגוריה:צרפתים שנולדו ב-1856
קטגוריה:צרפתים שנפטרו ב-1939
יעקב לוי (בלשן)

יעקב לוי (בגרמנית: Jakob Levy; 19 במאי 1819 - י"ט בשבט ה'תרנ"ב, 27 בפברואר 1892) היה רב, בלשן, ומזרחן יהודי-גרמני.

==קורות חיים==
נולד לרב יצחק הלוי בדובריצ'ה הסמוכה לפוזן, למד תלמוד אצל אביו שהיה רבה של שילדברג ואחר כך נעשה תלמידו של רבי עקיבא איגר. השלים לימודים בגימנסיה בברסלאו ובשנת 1845 קיבל תואר דוקטור מאוניברסיטת האלה.

ב-1846 נבחר למשרת רבנות ראשונה בעיר רוזנברג שבשלזיה עילית וכיהן בה ארבע שנים עד שאולץ להתפטר ב-1850. ב-1857 התמנה כדיין בברסלאו.

עבודתו העיקרית היא "אוצר לשון התלמודים והמדרשים" (Neuhebräisches und chaldäisches Wörterbuch über die Talmudim und Midrashim) בארבעה כרכים.

אחיינו היה יצחק משה אלבוגן (איתמר).

==קישורים חיצוניים==
* 
* 
* 
* 

==הערות שוליים==

קטגוריה:בלשנים ולשונאים יהודים פולנים
קטגוריה:בלשנים ולשונאים יהודים גרמנים
קטגוריה:מזרחנים יהודים גרמנים
קטגוריה:רבנים גרמנים
קטגוריה:גרמנים שנולדו ב-1819
קטגוריה:נפטרים ב-1892
עמית כהן

עמית כהן הוא עיתונאי, תסריטאי ומפיק טלוויזיה ישראלי.

==ביוגרפיה==
כהן הוא בוגר תוכנית של הממשל האמריקאי ללוחמה בטרור ולמדיניות חוץ.

== קריירה ==
בסוף שנת 2002 התחיל לעבוד בעיתון "מעריב", תחילה ככתב לענייני צבא וערבים ובהמשך, לאחר עזיבתו של העיתונאי ג'קי חוגי מן העיתון, הוא קיבל את תפקידו, והחל במקביל לעבודתו ככתב לענייני צבא וערבים, לשמש גם ככתב ופרשן לענייני העולם הערבי. בשנת 2012 עזב את "מעריב", לאחר כ-10 שנות העסקתו בעיתון.

בין השנים 2012-2014 שימש כיוצר ותסריטאי שותף של סדרת הדרמת ריגול "תא גורדין", ששודרה ב-yes ובשידורי קשת של ערוץ 2. כמה חודשים לאחר שידורה, רכשה רשת NBC את זכויות ההפקה שלה בארצות הברית. הזכויות נמכרו גם לחברת הפקות ברוסיה, וכן לחברת הפקות בקוריאה הדרומית. מ-5 בפברואר עד 30 באפריל 2015 שודרה בארצות הברית הגרסה האמריקאית של הסדרה תחת השם "Allegiance", בה הוא שימש גם כמפיק-שותף.

בשנת 2015 כתב ויצר יחד עם מריה פלדמן את הסדרה "כפולים". הסדרה נמכרה לרשת פוקס האמריקאית, לשידור במדינות שונות ברחבי העולם וכן להפקת גרסה אמריקאית, בשפה אנגלית.

משנת 2020 היה שותף ליצירת סדרות הטלוויזיה הישראליות: "בוגד", "שעת נעילה", "שמיים אדומיים", "הראש", "ילד רע", ו"רוח צפונית".
==קישורים חיצוניים==
*[http://www.ishim.co.il/p.php?s=%D7%A2%D7%9E%D7%99%D7%AA+%D7%9B%D7%94%D7%9F%23%D7%98%D7%9C%D7%95%D7%95%D7%99%D7%96%D7%99%D7%94 עמית כהן], בפרויקט "אישים" לתיעוד היצירה הישראלית
* 
* 

==הערות שוליים==

קטגוריה:סגל מעריב
קטגוריה:תסריטאי טלוויזיה ישראלים
קטגוריה:אנשי טלוויזיה ישראלים
קטגוריה:ישראלים שנולדו במאה ה-20
קאלימנטן

בשפה האנגלית, קַלִימַנְטַן (באנגלית: Kalimantan) מתייחס לחלק האינדונזי של האי בורנאו, אולם באינדונזית, הוא מתייחס לאי כולו. 

== אטימולוגיה ==
מקור השם "קַלִימַנְטַן", ובאיות נפוץ נוסף "קְלֶמַנְטַן", מהמילה קלמנת'אנה בסנסקריט, שפירושה "אי של מזג אוויר בוער", המתאר את האקלים הטרופי, החם והלח שבו. קל פירושה זמן (או עונה/תקופה) ומנטן שפירושה רותח.

== שטח ==
השטח האינדונזי מהווה 73% מהאי, ועליו 69.5% מהאוכלוסייה (13.77 מיליון, נכון למפקד של 2010). שאר האי מחולק לברוניי (400 אלף) ומזרח-מלזיה (5.63 מיליון).

שטחו הכולל ששייך לאינדונזיה הוא 544,150 קילומטרים רבועים (בלי השטח ששייך למלזיה וברוניי).

==קישורים חיצוניים==

* 

קטגוריה:אינדונזיה: איים
קטגוריה:בורנאו
פרויקט מגן מוזהב

פרויקט מגן מוזהב (בסינית: 金盾工程, פין-יין: jīndùn gōngchéng), מכונה גם "חומת האש הגדולה של סין" (באנגלית "The Great Firewall of China"), מאגד את מאמצי הצנזורה, הניטור והחסימה המיועדים למניעת חדירת תוכן לא רצוי ממדינות זרות. הוא מנוהל על ידי המשרד לביטחון הציבור (MPS) של ממשלת סין.

הפרויקט נוסד בשנת 1998 והחל לפעול בשנת 2003. הוא משמש כיום גם עבור התקפות של אתרי אינטרנט בינלאומיים ומניעת שירות באמצעות "התקפת אדם באמצע", כגון ההתקפה על GitHub במרץ 2015.

== חסימה ==
השיטות המרכזיות בסין לחסימה לשם מניעת חדירת תוכן ממדינות זרות, הן חסימת טווחי כתובות IP ושמות Domain, סינון Domain Name System (DNS), סינון כתובות אתרים ודפים (URL), סינון חבילות מידע כשמזוהה בהן מספר מילות מפתח שנויות במחלוקת, חסימת ניסיונות תקשורת מחדש לחבילות מידע שכבר סוננו ונחסמו בעבר, מניעת שירות באמצעות "התקפת אדם באמצע" ועוד.

== צנזורה ==
תוכניות צנזורה של הממשל בסין מצנזרות אתרי אינטרנט כולל: 
* אתרים השייכים לקבוצות לא חוקיות בסין, כגון אלו המקדמות פעילות פרו-דמוקרטית ופאלון גונג.
* אתרי חדשות אשר מכסים בתדירות גבוהה נושאים הנחשבים כמשמיצים את הממשל בסין, כגון סיקור נרחב של אלימות משטרתית, הטבח בכיכר טיינאנמן (1989), חופש הדיבור, דמוקרטיה ואתרים מרקסיסטים. בין האתרים הללו נמצאים "Voice of America" והגרסה הסינית של BBC News.
* אתרי הממשל בטאיוואן ורוב האתרים הטאיוואנים הקשורים לתוכן דתי או קבוצות חברתיות שונות.
* כל האתרים אשר הממשל מחשיב כפורנוגרפיים.
* אתרים הקשורים לפעילות פשע.
* אתרים הקשורים לדלאי לאמה, תורתו ותנועות התומכות בעצמאות טיבט.
* אתרים הנחשבים בעלי אג'נדה של הטיה תקשורתית.

== שיטות עקיפה ==
עקב העובדה שחומת האש של סין חוסמת יעדי IP ושמות Domain, ובוחנת את התוכן הנכנס והיוצא, אסטרטגיה נפוצה של עקיפת הצנזורה היא להשתמש בשרתי פרוקסי ושיטות שונות של הצפנת מידע. מרבית שיטות העקיפה משלבות את שתי הטכניקות.

* שרתי פרוקסי מחוץ לסין ניתנים לשימוש, אולם שימוש בשרת פרוקסי פשוט (על בסיס HTTP או SOCKS) ללא הצפנה (כגון HTTPS) אינו יעיל כנגד בקרי הצנזורה המתוחכמים.
* חברות המעוניינות לעקוף את הצנזורה יכולות להקים אתרי אינטרנט בתוך סין ואז התוכן לא עובר דרך חומת האש, אולם הקמת אתרים בתוך סין מחייב בקשת רישיון ICP מקומי.
* שיטת "ניתוב בצל" יכולה להיות יעילה (כגון I2P או Tor).
* Freegate, Ultrasurf, ו-Psiphon הן תוכנות חינמיות אשר עוקפות את מנגנוני ההגנה של סין עם מערכת שרתי פרוקסי ומדמות עבורן כאילו המשתמש נמצא בתוך סין.
* רשתות VPN והצפנת SSH יעילות למדי לעקיפה, גם הן משתמשות בפרוקסי משולב עם הצפנה אולם הן נשענות על שרת פרטי של הרשת וחשבון משתמש מחוץ לסין.

== ראו גם ==
* יחידה 61398

== קישורים חיצוניים ==
* 

== הערות שוליים ==

קטגוריה:הרפובליקה העממית של סין: מדע וטכנולוגיה
קטגוריה:הרפובליקה העממית של סין: טלקומוניקציה
קטגוריה:הרפובליקה העממית של סין: יחסי חוץ
קטגוריה:אבטחת מידע
קטגוריה:תקשורת מחשבים
קטגוריה:צנזורה באינטרנט
וילהלם השביעי, רוזן הסן-קאסל

וילהלם השביעי (21 ביוני 1651 קאסל - 21 בנובמבר 1670 פריז) היה הרוזן של הסן-קאסל בין 1663 ל-1670.

==חייו==
וילהלם השביעי נולד ב-21 ביוני 1651 בקאסל. אביו היה וילהלם השישי, רוזן הסן-קאסל (1629–1663) ואמו הייתה הדוויג סופיה מברנדנבורג (1623–1683). לאחר מותו של אביו עלה וילהלם לשלטון, אך מכיוון שהיה קטין, הייתה אמו עוצרת הרוזנות ומשלה בשמו.

וילהלם התארס עם בת דודו מריה אמליה מקורלנד (בתו של יאקוב מקורלנד), ולאחר האירוסין יצא לטיול הגדול, וביקר בהולנד, אנגליה, וצרפת. בפריז חלה וילהלם וקדח מחום. הרופאים ניסו לרפאותו על ידי חומרים משלשלים והקזות דם, אך כתוצאה מהטיפול מת וילהלם ב-21 בנובמבר 1670, והוא בן 19 בלבד. לאחר מותו של וילהלם, עלה לשלטון אחיו קרל, רוזן הסן-קאסל.

== אילן יוחסין ==

{| class="wikitable" style="margin:auto;text-align:center;"
|-
| colspan="3" align="center"| וילהלם השביעי, רוזן הסן-קאסל בית הסן נולד:21 ביוני 1651 מת:21 בנובמבר 1670
|-
| rowspan="3" align="center"| וילהלם השישי, רוזן הסן-קאסל
|-
| rowspan="3" align="center"| רוזנות הסן-קאסל 1663–1670
|-
| rowspan="2" align="center"| קרל, רוזן הסן-קאסל
|}

==קישורים חיצוניים==

* 

קטגוריה:רוזנים גרמנים
קטגוריה:בית הסן
קטגוריה:אבירי מסדר הפיל
קטגוריה:ילידי 1651
קטגוריה:נפטרים ב-1670
בית הסן

בית הסן (בגרמנית: Haus Hessen) היא משפחת אצולה גרמנית שהתקיימה שש מאות וחמישים שנה, החל מהמאה ה-13 ועד סיום מלחמת העולם הראשונה.

== היסטוריה ==
בית הסן הוקם על ידי נישואיה של סופיה מתורינגיה בתם של לודוויג הרביעי, רוזן תורינגיה ואליזבת מהונגריה, עם היינריך השני, דוכס בראבנט. סופיה הורישה לבנה היינריך הראשון, רוזן הסן את החלק המערבי של רוזנות תורינגיה, שבו זכתה במהלך מלחמת הירושה התורינגית.

בשנת 1567 לאחר מותו של פיליפ הראשון, רוזן הסן, חולקה נחלתו בין בניו. הענפים החשובים של בית הסן היו רוזנות הסן-קאסל, ששודרגה בשנת 1803 לנסיכות הבוחר מהסן, ורוזנות הסן-דרמשטדט, ששודרגה בשנת 1806 לדוכסות הגדולה של הסן. נסיכות הבוחר מהסן סופחה לאחר מלחמת אוסטריה–פרוסיה בשנת 1866 לממלכת פרוסיה, ואילו הדוכסות הגדולה של הסן התקיימה עד המהפכה הגרמנית בסיום מלחמת העולם הראשונה בשנת 1918.

ראש בית הסן כיום (2017), הוא דונאטוס, רוזן הסן.

==ענפי השושלת==
* בית בראבנט
:* רוזנות הסן (1264–1567)
::* רוזנות הסן-קאסל (1567–1866)
:::* רוזנות הסן-רוטנבורג (1627–1834)
:::* רוזנות הסן-ואנפריד (1627–1755)
:::* רוזנות הסן-ריינפלס (1627–1754)
:::* בית הסן-שוודיה (1720–1751)
:::* רוזנות הסן-פיליפסטאל (1685–1866)
::::* רוזנות הסן-פיליפסטאל-בארכפלד (1721–1866)
:::* נסיכות הנאו-שאומבורג (1831–1853)
:::* בית הסן-פינלנד (1918)
::* רוזנות הסן-מרבורג (1567–1604)
::* רוזנות הסן-ריינפלס (1567–1583)
::* רוזנות הסן-דרמשטדט (1567–1918)
:::* רוזנות הסן-בוצבאך (1609–1642)
:::* רוזנות הסן-בראובאך (1609–1651)
:::* רוזנות הסן-הומבורג (1622–1866)
:::* רוזנות הסן-איטר (1661–1676)
:::* בית באטנברג (1858–1917)

==קישורים חיצוניים==

* [http://genealogy.euweb.cz/brabant/hesse.html שושלת בית הסן] 

==הערות שוליים==

*
הסן
השיטפונות בסין (1931)

השיטפון הגדול בסין ב-1931 (במנדרינית תקנית: 1931年江淮大水) היה שיטפון שאירע ברפובליקה העממית של סין בשנת 1931. הוא נחשב בין אסונות הטבע הכבדים ביותר שתועדו אי פעם. הערכות שפורסמו על ידי המשטר הסיני ציינו 145,000 נספים, אולם מרבית המקורות המערביים העריכו כי מספרם נע בין 3.7 ל-4 מיליון.

== מטאורולוגיה ==
השנים 1928–1930 בסין התאפיינו בבצורת ארוכה. במהלך חורף 1930 החלה פעילות מזג אוויר לא שגרתית. סופות שלגים כבדות מהרגיל נרשמו, ובאביב גשמים ארוכים אשר העלו את מפלס המים באופן חריג. הגשם התחזק משמעותית ביולי-אוגוסט 1931. במהלך 1931 הכו 9 ציקלונים באזור (לעומת ממוצע של 2).

== ראו גם ==
* השיטפון בנהר הצהוב (1887)

==קישורים חיצוניים==

== הערות שוליים ==

קטגוריה:סין: שיטפונות
קטגוריה:1931
קטגוריה:יאנגצה
דקוטרפטור

דקוטרפטור (שם מדעי: Dakotaraptor steini) הוא סוג דינוזאור בעל אגן דמוי לטאה שפרוש שמו הוא "שודד מדקוטה". שם המין, steini, הוא על שם הפלאונטולוג וולטר שטיין. הוא חי בגיל המאסטריכט, כ-68 עד 66 מיליון שנה לפני זמננו, שלהי תור הקרטיקון, באמריקה הצפונית. הדקוטרפטור היה אחד הגדולים שבדרומאוזאוריים. אורכו הגיע עד ל-. יש המטילים ספק בקיומו וטוענים שהוא כימרה<ref></ref>, אשר החוקרים טעו והרכיבו את השלד מעצמות של יצורים שונים שנמצאו סמוכים זה לזה. 

הוא נתגלה בדקוטה הדרומית בתצורת הל קריק, ותואר וסווג ב-2015 על ידי צוות פלאונטולוגים בהם רוברט דה-פלמה, פיטר לרסון ורוברט בקר. המאובנים שנמצאו כללו שלד חלקי ללא גולגולת, מספר חוליות גב וזנב, ידיים די שלמות כולל טפרים ומספר עצמות מהרגליים. משרידי המאובנים ניתן להסיק שכמו שאר הרפטורים גם הוא היה מכוסה בנוצות. במאובנים נמצאו שתי צורות: צורה חסונה וצורה עדינה יותר, ואלה ככל הנראה מעידים על דו-צורתיות זוויגית.

הדקוטרפטור חי בעידן הקרטיקון, בגיל המאסטריכט, והיה דומה מאוד לדינוניכוס: שניהם היו דינוזאורים מנוצים מהירים בעלי טפרים קטלניים (דינוניכוס פירושו "טופר מבעית"). ככל הנראה גם הדקוטרפטור צד בקבוצות. ממבנה רגליו ניתן להסיק שהיה רץ מהיר למדי. הוא מילא את הנישה של טורף רודף בינוני (5.5 מטר), בין הטירנוזאוריים הענקיים (7–12 מטר) לדרומאוזאוריים הבינוניים-קטנים (עד 2–3 מטר) והקטנים (פחות ממטר).

<gallery widths=150>
קובץ:Dakotaraptor wiki.jpg|איור של דקוטרפטור
קובץ:Dakotaraptor sketch.jpg
קובץ:Dakotaraptor RPR.jpg
קובץ:Claw Alt 2.jpg|טופר מאובן של דקוטרפטור
קובץ:Dakota raptor scale mmartyniuk.png|השוואת גודל של דקוטרפרטור לאדם
</gallery>

== קישורים חיצוניים ==

<div class="mw-content-ltr">
* 
</div>

== הערות שוליים ==

קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי רוברט בקר
קטגוריה:מאובני טקסונים שתוארו ב-2015
Quarterly Journal of Economics

The Quarterly Journal of Economics (בר"ת: QJE) הוא כתב עת מדעי לכלכלה אשר יוצא לאור מאוקטובר 1886. 

כתב העת הוא כתב העת המקצועי הוותיק ביותר בתחום הכלכלה בשפה האנגלית ומהיוקרתיים ביותר בתחומו. הוא נערך במחלקה לכלכלה של אוניברסיטת הרווארד. כתב העת יצא לאור בהוצאת המכון הטכנולוגי של מסצ'וסטס וב-2011 עבר להוצאת אוניברסיטת אוקספורד. 

נכון ל-2015 העורכים הראשיים של כתב העת הם רוברט בארו, אנדריי שלייפר, לורנס כץ ופול אנטרס, כולם פרופסורים באוניברסיטת הרווארד.

==קישורים חיצוניים==
* 

קטגוריה:אוניברסיטת הרווארד
קטגוריה:כתבי עת כלכליים
יוסף דה לה וגה

יוסף דה לה וגה (באנגלית: Josseph de la Vega; 1650 – 13 בנובמבר 1692) היה סוחר, משורר ופילנתרופ יהודי-הולנדי ממוצא ספרדי-פורטוגזי. זכה לפרסום בזכות ספרו Confusion of Confusions, שנחשב לספר הראשון בהיסטוריה על בורסה לניירות ערך.

== קורות חייו ==
יוסף נולד בשנת 1650 לערך, בעיירה אספחו שבמחוז קורדובה בספרד, למשפחה יהודית-פורטוגלית, בנם החמישי של אייזיק פליקס ואסתר דה לה וגה, אשר את שם משפחתה אימץ יוסף. יוסף היה בן למשפחת אנוסים. אביו נעצר ונכלא על ידי האינקוויזיציה הפורטוגזית. לאחר יציאתו מהכלא, ברח האב לאנטוורפן ואחר כך הגיע לעיר מידלברג שבהולנד. בצעירותו באמסטרדם, יוסף למד והתחנך אצל יצחק אבוהב דה-פונסיקה ומשה רפאל ד'אגילר.

למרות שמשפחתו דחפה אותו לעולם הרבנות, יוסף נעשה לסוחר מצליח ולמשורר ונבחר למספר תפקידי מפתח בקהילה היהודית והעסקית באמסטרדם. בשנת 1667, בהיותו בן 17 בלבד, השלים את כתיבת הדרמה הראשונה שלו בעברית בשם "פרדס שושנים", שפורסמה באמסטרדם בשנת 1673. יוסף נבחר כנשיא Academia de los Sitibundos, אשר נוסדה על ידי מנואל דה בלמונטה בשנת 1676. בשנת 1685, הקים מועדון דיבייט בתחום הספרות בשם Academia de los Floridos והפך למזכיר המועדון.

== Confusion of Confusions ==
בשנת 1688 כתב אייזיק את יצירתו Confusion of Confusions. היא נחשבת לספר הראשון בעולם שנכתב על הבורסה לניירות ערך. על אף העובדה שהספר אינו מפרט את ההליך הטכני של מסחר בניירות ערך, הוא מתאר את ההיסטוריה של ספקולציות במניות ואת הכלים המתוחכמים של אותה תקופה אשר אפשרו לבצע זאת. הספר בנוי בצורה של שיחה בין פילוסוף, סוחר ובעל מניות. השיחה מתארת את דרך הפעולה של הבורסה לניירות ערך של אמסטרדם, שהייתה לבורסה הראשונה בעולם, את השחקנים השונים שלוקחים חלק במסחר ואת המורכבות הרבה הקיימת בתחום של ספקולציות במניות.

בספר מציין יוסף מספר הנחות יסוד בסיסיות הקשורות למסחר במניות:

# אין להמליץ לאדם לקנות או למכור מניות, וזאת בשל העובדה כי היכולת לנחש נכונה מגמה של מניה שקולה למעשה כשפים.
# יש לדעת לקבל רווחים בבורסה כמו גם חרטות. עדיף לדעת לקבל את מה שמגיע ליד, מאשר להמשיך ולסחור מנקודת הנחה שהמזל הטוב והנסיבות החיוביות ימשיכו.
# רווח בבורסה משול לאוצר מכושף. רגע אחד יש ברשותך אבן חן, ורגע אחר האבן הופכת לפחם.
# מי ששואף להתעשר בבורסה צריך שיהיה לו גם כסף וגם סבלנות.

== מורשת ==
החל משנת 2000 מעניקה הפדרציה האירופאית לניירות ערך את "פרס דה לה וגה" כהוקרה לפועלו. הפרס ניתן לחוקרים אירופאים מצטיינים בנושא הבורסות לניירות ערך באירופה.

== קישורים חיצוניים ==

* 
* מאיר בניה, [https://www.academia.edu/37017720/Judaism_and_Baroque_Joseph_Penso_de_la_Vega_s_Works_-_Meir_Bnaya_PHD יהדות ותרבות הבארוק: יוסף פינסו די לה ויגה וההקשר ההיסטורי- תרבותי של יצירתו]
* 
* [http://babel.hathitrust.org/cgi/pt?view=1up;size=100;id=uc1.32106019504239;page=root;seq=1;orient=0 גרסה סרוקה של הספר Confusion of Confusions]
* 

קטגוריה:סוחרים
קטגוריה:משוררים יהודים הולנדים
קטגוריה:סופרים יהודים הולנדים
קטגוריה:אמסטרדם: אישים
קטגוריה:יהודים ספרדים
קטגוריה:ילידי 1650
קטגוריה:נפטרים ב-1692
קטגוריה:אנשי עסקים יהודים הולנדים
מגלן מצויץ

מגלן מצויץ (שם מדעי: Geronticus) הוא סוג של עופות ממשפחת הכפניים, החיים בביצות באירופה, אסיה (כולל ישראל) ואפריקה ולהם נוצות שחורות היוצרות ציצה סביב הצוואר. יש להם פנים קירחות ומקורים אדומים.

בסוג זה ישנם 2 מינים:
*מגלן מצויץ צפוני (Geronticus eremita)
*מגלן מצויץ דרומי (Geronticus calvus)

==קישורים חיצוניים==

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:כפניים
מגלן (סוג)

מגלן או איביס (שם מדעי: Eudocimus) הוא סוג של עופות מים בעלי מקור, צוואר ורגליים ארוכים, החיים באזורי ביצות. הם שייכים למשפחת הכפניים ומקורם מזכיר מגל, מה שנתן להם את שמם.

מגלנים אלה חיים באזורים הטרופיים של אמריקה. האחד לבן עם מקור אדום והשני אדום עם מקור שחור. הגוון האדמוני מגיע מהרכב מזונו.

==מיון==
בסוג זה שני מינים:
*מגלן לבן (Eudocimus albus)
*מגלן שני (Eudocimus ruber)

<gallery>
קובץ:Scarlet Ibis - Corocoro Colorado (Eudocimus ruber) (12471114643).jpg|איביס שני
קובץ:Ibis-5.jpg|איביס לבן בבוץ
קובץ:Ibises at LWNWR - Flickr - Andrea Westmoreland.jpg
קובץ:Guarás delta piauí.JPG|מגלנים עפים בדלתת הפרנה
</gallery>

==קישורים חיצוניים==

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:כפניים
עין צור

עין צור ברמת הנדיב
אמת המים בעין צור

עין צור הוא מעיין שכבה בשטח פארק רמת הנדיב.

כדי להגדיל את ספיקת המעיין נחצבה במקום ניקבה המגיעה עד למקום הנביעה. בגלל בעיית בטיחות חסומה הגישה למקור הנביעה בשער מתכת נעול. בקרקעית הניקבה התגלו כ-2000 מטבעות מהתקופה הביזנטית. משערים שלמעיין יוחסו סגולות פריון והנשים שטבלו שם השליכו לתוך הניקבה את המטבעות. 

מהניקבה יוצאת אמת מים שחלקה מקורה, המסתיימת בבריכת אגירה גדולה ששימשה כבריכת רחצה וגם כבריכת אספקה לבוסתנים והשדות באזור ולבית המרחץ.

מדרום לבריכה הגדולה שכיום היא ריקה, נמצאות שתי בריכות מים שנבנו על ידי חברי היישוב הבית"רי תל צור.

בית המרחץ הוקם במאה ה-1 לפנה"ס ושימש עד סוף תקופת המרד הגדול בשנת 70 לספירה. זה בית מרחץ קטן יחסית ששימש את תושבי חורבת עלק הסמוכה. חדרי הרחצה ערוכים בטור. ממערב יש שבע מדרגות המוליכות לחדר המלתחה (אפודיטריום) ובו בריכת מים קרים (פריגידריום). לאחר הטבילה עברו המתרחצים לחדר הביניים (טֶפידריום) ומשם לחדר החם (קָלדריום). מתחת לרצפת הקלדריום היה חלל אליו הגיע אוויר חם כמו תנור ולאחר שהתחממה, שפכו עליה מים ונוצרו אדים חמים כמו בסאונה.

אפשר להגיע אליו בשביל מסומן מגן הנדיב ברמת הנדיב, או בדרך קצרה יותר, ממגרש החנייה של בית הספר אורט בנימינה משם יוצא שביל מסומן בסימון שביל ישראל ומגיע למעיין לאחר כ-500 מטר.

<gallery mode="packed">
File:Ein Tzur bathhouse - Frigidarium (cold water room).JPG|בית המרחץ - האפודיטריום והפריגידריום
File:Ein Tzur bathhouse - Caldarium (hot room).JPG|בית המרחץ - הקלדריום
File:Ein Tzur spring (1).JPG|עין צור - הניקבה
File:Ein Tzur ponds.JPG|בריכות עין צור
</gallery>

==קישורים חיצוניים==

* [http://www.ramat-hanadiv.org.il/routs/שביל-המעיין/ שביל המעיין], באתר רמת הנדיב.
* 

צור
מוריה (מערכת איכון)

מוריה (באנגלית: GroundPoint) היא מערכת לאיכון טקטי של מטרות קרקעיות בייצור התעשייה האווירית לישראל. על פי הצהרות הייצרן, המערכת, שנחשפה באירוע AUSA 2015, מאכנת בדיוק של מטרים ספורים.

על פי דווחים, המערכת מבצעית (נכון ל 2015) ומשמשת יחידות תצפית במשימות איכון מטרות לטווח של עד 20 ק"מ בדיוק של 2-3 מטרים באופן אמין.

המערכת משמשת לצורכי איכון מטרות עבור חימוש מוכוון GPS וסיוע בשיפור דיוק הפגיעה של חימושים סטטיסטיים.

==קישורים חיצוניים==
* [https://www.iai.co.il/p/groundpoint מידע על המערכת]

== הערות שוליים ==

 
קטגוריה:התעשייה האווירית לישראל: מוצרים
ריסה

ריסה (שם מדעי: Rissa) הוא סוג ובו שני מינים של עופות ימיים, ממשפחת השחפיים.

הם עדינים יחסית לרוב מיני השחפים, וחיים בעיקר בלהקות גדולות בצוקים בימים הארקטיים והתת-ארקטיים, בדרך כלל עם עופות ימיים אחרים כמו שחפים אחרים, שחפיות, סולות ואלקות.

שני המינים בסוג זה הם:
*ריסה אדומת-רגל (Rissa brevirostris)
*ריסה שחורת-רגל (Rissa tridactyla)

==קישורים חיצוניים==

יסעורי פולמאר בסבאלברד]]
קטגוריה:בעלי חיים שתוארו ב-1826
קטגוריה:טקסונים שתוארו בידי ג'יימס פרנסיס סטפנס
קטגוריה:שחפיים
קמיקי

קמיקי (שם מדעי: Chauna) הוא סוג של עופות מים הקרובים לברווזים וחיים רק בדרום אמריקה. הם בעלי מקור אדום קצר, לחיים לבנות וציצה שחורה על הראש. הם מזכירים בהרבה מהרגליהם אווזים אך חיים על היבשה ויודעים לרוץ מהר אך לא יודעים לשחות. בעונת הרבייה הם משמיעים קריאות חזקות מאוד מגרונם.

בסוג זה ישנם 2 מינים:
*קמיקי מצויץ (Chauna chavaria)
*קמיקי הצווארון (Chauna torquata)

==קישורים חיצוניים==

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:קמיקיים
אפודי (סוג)

אפודי (שם מדעי: Chrysolophus) הוא סוג של עופות ממשפחת הפסיוניים ומסדרת התרנגולאים והם בעלי נוצות צבעוניות גדולות ומקושטות ונפוצים גם במשכנות האדם, לעיתים זנבם גדול ביותר והוא מקושט בנוצות לבנות מפוספסות בשחור.

במקרים רבים הם הופצו מסביבתם הטבעית של אזור אסיה לעבר גנים באירופה ואף השתחררו לטבע באירופה.

==מיון==
בסוג ישנם 2 מינים:
*אפודי הזהב (Chrysolophus pictus)
*אפודי סהרוני (Chrysolophus amherstiae)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1834
קטגוריה:טקסונים שתוארו בידי ג'ון אדוארד גריי
קטגוריה:פסיונים
תומאס בייס

תומאס בייס (באנגלית: Thomas Bayes; 1701 - 7 באפריל 1761) היה סטטיסטיקאי, פילוסוף וכומר פרסביטריאני אנגלי. בייס ידוע בעיקר כמי שהגה את המשפט הקרוי על שמו: חוק בייס. בייס לא פרסם את חוק בייס; הוא פורסם לאחר מותו על ידי ריצ'רד פרייס, שערך ופרסם את הדפים שבייס כתב על הנושא.

==קורות חיים==
תומאס בייס היה בנו של ג'ושוע בייס, כומר פרסביטריאני. כנראה שנולד במחוז הרטפורדשייר שבדרום מזרח אנגליה. משפחתו הייתה משפחה נון-קונפורמיסטית משפילד. בשנת 1719 התחיל ללמוד לוגיקה באוניברסיטת אדינבורו. אחרי שסיים את לימודיו בשנת 1722 חזר ללונדון ועד שנת 1734 סייע לאביו בתפקידו ככומר בקפלה. ב-1734 עבר למחוז קנט, שם היה כומר בקפלת מאונט ציון עד שנת 1752.

בייס פרסם שתי עבודות: Divine Benevolence שעסקה בתאולוגיה ופורסמה בשנת 1731; ובתחום המתמטיקה עבודה שפורסמה בשנת 1736 בעילום שם — שם הפרסום הוא "An Introduction to the Doctrine of Fluxions, and a Defence of the Mathematicians Against the Objections of the Author of The Analyst". בעבודה זו הוא מגן על אייזק ניוטון כמענה לביקורת של ג'ורג' ברקלי. בשנותיו האחרונות גילה עניין רב בהסתברות.

בשנת 1755 חלה ובשנת 1761 נפטר.

== ראו גם ==
* הסתברות בייסיאנית
* חוק בייס
* אברהם ולד

==קישורים חיצוניים==

* 
<div style="direction: ltr;">
* D. R. Bellhouse, 2004, "[http://www.york.ac.uk/depts/maths/histstat/bayesbiog.pdf The Reverend Thomas Bayes, FRS: A Biography to Celebrate the Tercentenary of His Birth]," Statistical Science 19 (1): 3–43.
* [https://zbmath.org/authors/?q=ai:bayes.thomas: Author profile: Bayes, Thomas 2004], zbMATH 
</div>
* 

== הערות שוליים ==

קטגוריה:בוגרי אוניברסיטת אדינבורו
קטגוריה:סטטיסטיקאים אנגלים
קטגוריה:כמרים בריטים
*
קטגוריה:מתמטיקאים בריטים במאה ה-18
קטגוריה:ילידי 1702
קטגוריה:נפטרים ב-1761
קוליברי כיפה (סוג)

קוליברי כיפה (שם מדעי: Calypte) הוא סוג של קוליברים החיים במערב אמריקה הצפונית וניזונים מפרחים בעודם מרחפים באוויר. הם בעלי "כיפת" נוצות על ראשם והחזה מקושט באדום או סגול נוצץ.

זהו סוג קטן בעל שני מינים:
*קוליברי כיפה (Calypte costae)
*קוליברי אנה (Calypte anna)

==קישורים חיצוניים==

קטגוריה:בעלי חיים שתוארו ב-1856
קטגוריה:טקסונים שתוארו בידי ג'ון גולד
קטגוריה:קוליבריים